**Keliakiayhdistysten verkkosivujen mallisisällöt 4/2020**

Tähän tiedostoon on koottu mallitekstejä, joita keliakiayhdistykset voivat hyödyntää omilla verkkosivuillaan. Näiden käyttö ei ole pakollista mutta niistä saa ideaa, mitä sisältöjä omille sivuilleen voisi kirjoittaa. Sinisellä olevat tekstit ovat ohjeita tai huomioita, joten älä kopio niitä omille verkkosivuillesi. Punaisiin kohtiin muista lisätä oman yhdistyksen yhteystiedot.

Numeroidut otsikot ovat yläotsikoita, jotka ovat näkyvissä etusivulla. Kirjainotsikot ovat alaotsikoita, jotka näkyvät vain kyseisellä sivulla.

1. **Etusivu** (ylätasolla ja näkökulmana markkinointi)

Tervetuloa mukaan!

Yhdistyksemme on juuri sinua varten, olitpa sitten keliaakikko, muusta syystä gluteenitonta ruokavaliota noudattava tai heidän läheisensä. Haluamme lisätä tietoa keliakiasta ja gluteenittomasta ruokavaliosta sekä auttaa ja tukea sinua niihin liittyvissä asioissa.

1. **Yhdistyksemme** (konkreettisempi taso)

Nykyinen lause: “Oma yhdistys on lähelläsi ja sinua varten”

Vaihtoehtoja:

“Gluteenittoman arjen asiantuntija lähelläsi”

“Gluteenittomuuden asiantuntija alueellasi”

“Tukea gluteenittomaan arkeen”

“Tietoa ja tukea gluteenittomaan arkeen/si” (Tämä on vapaaehtoistuentiimin suosikki)

“Vertaistukea gluteenittomaan arkeesi”

Täällä voisi olla lyhyt kuvaus “toiminta-ajatus” ja mitä yhdistys tekee

Yhdistyksemme toimii monipuolisesti. Järjestämme erilaisia tapahtumia ja tarjoamme vertaistukea. Meillä on vahva tuntemus paikallisista gluteenittomista palveluista. Olemme sopineet myös paikallisista jäseneduista.

* 1. **Liity jäseneksi**

Yhdistyksemme jäseneksi ovat tervetulleita kaikki gluteenittomuudesta kiinnostuneet. Jäseninämme on muun muassa keliakiaa sairastavia ja muusta syystä gluteenitonta ruokavaliota tarvitsevia sekä heidän läheisiään. Kutsumme jäseniksemme kaikkia, jotka ovat tekemisissä keliakian tai gluteenittoman ruokavalion kanssa.

Jäsenenämme saat uusimman tiedon keliakiaan ja gluteenittomaan ruokavalioon liittyvistä asioista. Monille yksi tärkeimmistä jäseneduista on Keliakialiiton julkaisema Gluteeniton elämä -lehti, joka ilmestyy viisi kertaa vuodessa.

Jäseneksi liitytään aina paikalliseen keliakiayhdistykseen, joita on yhteensä 30 eri puolilla Suomea.

### **Jäsenetuja ja toimintaa**

Liittymällä jäseneksi voit tulla mukaan yhdistyksemme toimintaan. Jäsenenä saat myös hyviä etuja sekä Keliakialiitosta että monilta yhteistyökumppaneiltamme. Tuet myös toimintaamme liittymällä jäseneksi.

Tässä voi olla linkki yhdistyksen toimintasivulle.

Tässä voi kertoa mahdollisista oman yhdistyksenne jäseneduista.

Jäseneksi voit liittyä tästä: [liittymislomake](https://verkkoasiointi-keliakialiitto-fi.pwire.fi/liittymislomake/liittymislomake/). (Laita tähän linkki Keliakialiiton sivuille)

Onko perheessäsi alle 18-vuotias, gluteenitonta ruokavaliota käyttävä lapsi? Perhe voi liittyä keliakiayhdistykseen joko lapsen tai aikuisen nimellä. Mikäli jäsenyys on aikuisen nimellä, kannattaa perheen gluteenitonta ruokavaliota käyttävät alle 18-vuotiaat lapset liittää perhejäseniksi.

Kun lapsi on liitetty perhejäseneksi tai varsinaiseksi jäseneksi, lapsen tiedot näkyvät jäsenrekisterissämme. Tällöin voimme lähettää lapselle postia yhdistyksemme tai Keliakialiiton järjestämästä lasten toiminnasta.

Perhejäseneksi liitetyltä lapselta ei peritä jäsenmaksua.

* 1. **Vertaistuki**

**Et ole yksin**

Et ole sairautesi tai erityisruokavaliosi kanssa yksin. Meiltä saat vertaistukea. Vertaistuki on kokemusten jakamista toisen saman kokeneen kanssa. (Tähän voitte täydentää, mitä vertaistuen muotoja teillä on tarjolla.)

Tähän lista vertaistukihenkilöistä, joihin voi ottaa yhteyttä. Kuva ja esittely olisi kiva.

Haluaisitko itse toimia vertaistukihenkilönä? Ota yhteyttä XXXXX. Sovitaan, miten sinä voisit toimia vertaistukena toisille. (Tai tähän linkki vapaaehtoiseksi-sivulle/yhdistyksen omaan vertaistoiminnan esittelyyn)

* 1. **Vapaaehtoiseksi**

Kiinnostaako sinua vapaaehtoisuus?

Keliakiayhdistyksemme vapaaehtoisena saat tehdä sinulle merkityksellisiä asioita. Haluaisitko antaa aikaasi hyvään tarkoitukseen? Voit lähteä mukaan toimintaan yhden tapahtuman ajaksi tai sitoutua pidemmäksi ajaksi. Jokaisella meistä on vahvuuksia ja taitoja, joita pääsee vapaaehtoistoiminnassa hyödyntämään.

Tule mukaan! Etsitään yhdessä sinulle sopiva tehtävä. Keliakiayhdistyksen vapaaehtoisena et jää yksin. Saat perehdytyksen yhdistyksen muilta vapaaehtoisilta. Keliakialiiton palvelut ovat tukenasi. Ota yhteyttä (kerro tässä, miten voi olla yhteydessä).

Jokainen yhdistys voi tehdä oman listan, miten yhdistyksessä voi toimia vapaaehtoisena Esim. Meillä voit toimia tapahtuma-avustajana keliakiaviikon tapahtumissa, voit tulla yhdistysaktiiviksi suunnittelemaan toimintaa, ym. konkreettisia esimerkkejä. Täällä voi myös kertoa enemmän vapaaehtoistehtävistä ja avata niiden sisältöjä.

Tässä voisi olla lomake, jolla voi kertoa halukkuutensa tulla vapaaehtoiseksi. Lomakkeella kysytään nimi, yhteystiedot ja mikä kiinnostaa.

* 1. **Hallitus**

**Yhdistyksemme hallitus**

Yhdistyksellämme on x-jäseninen hallitus. Vastaamme yhdistyksemme toiminnan ideoinnista ja suunnittelusta sekä käytännön järjestelyistä. Hallituksen jäsenten lisäksi myös muut vapaaehtoiset ovat lämpimästi tervetulleita mukaan, sillä tapahtumissamme ja muussa toiminnassa on tarvetta tekeville käsille!

Olemme jakaneet hallituksessa erilaisia tehtäviä itse kunkin osaamisen ja toiveiden mukaisesti. Hallituksen jäsenenä voit päästä esimerkiksi järjestämään tapahtumia, hoitamaan viestintää tai vastaamaan yhdistyksen lastentoiminnasta.

**Haluaisitko mukaan hallitukseemme?**

Hallituksen jäsenet valitaan vuosittain pidettävässä yhdistyksemme kokouksessa. Ota meihin yhteyttä, jos olet kiinnostunut ja haluaisit kuulla asiasta tarkemmin!

Lisää tähän hallituksen jäsenten nimet, paikkakunnat ja mahdolliset julkaistavat yhteystiedot + kuva/kuvat?

1. **Tapahtumat**

Olet tervetullut tapahtumiimme!

Järjestämme monipuolista toimintaa ympäri vuoden. Tulevat tapahtumat löydät tältä sivulta. Lisätietoa yhdistyksemme tapahtumista löydät sosiaalisen median kanavistamme + linkit niihin. Kysy lisätietoja (yhteystieto). Keräämme ilmoittautumiset tapahtumiimme xxx (tähän tavat ja tietosuojaseloste?)

1. **Yhteystiedot**

Otathan meihin yhteyttä, jos haluat tietää enemmän yhdistyksemme toiminnasta, haluat tulla mukaan yhdistyksemme toimintaan tai haluat tietoa ja tukea gluteenittomaan arkeesi. Tavoitat meidät sähköpostilla, puhelimitse ja Facebookin kautta.

Tänne sivulle ainakin yksi yhteystieto (sähköposti, puhelin ja face). Mahdollisesti myös yhteydenottolomake.

1. **Paikallinen gluteeniton tarjonta**

Kokoamme tälle sivulle omaan kokemukseemme perustuvaa tietoa XXXXX alueen gluteenittomasta tarjonnasta.

Listalta löytyy muun muassa kahviloita ja ravintoloita, jotka tarjoavat gluteenittomia vaihtoehtoja, ja joissa gluteenittomuus sujuu. Myös paikallisten tuottajien gluteenittomia tuotteita ja niiden myyntipaikkoja on listattu.